Frode Nielsen Børfjord

Frode Nielsen Børfjord (født 1963) er en norsk redaktør, journalist, forfatter og tv-dokumentarprodusent.

 Liv og virke 
Han er sønn av pressemannen Reidar Nielsen, som blant annet var redaktør i Finnmark Dagblad og på 1960-tallet ble redaktør i avisa Nordlys.

Børfjord utga høsten 2009 boken Tause menn : Scener fra den kalde krigen på Cappelen Damm forlag. Boka handler om hvordan den kalde krigen påvirket norsk historie mellom 1945 og 2009. I boken refereres det blant annet til et hemmelighetstemplet telegram som ifølge et oppslag i avisen Verdens Gang «tyder på at kronprinsesse Märtha var i kontakt med tyskerne».Verdens Gang 15. oktober 2009 side 34-35 Telegrammet var fra den tyske diplomaten, dr. Hans Thomsen.

Sammen med Jørn Norstrøm og Ola Haram vant Børfjord Gullruten i 2013 i kategorien «Beste nyhetssending eller aktualitetsprogram» for Brennpunkt-dokumentaren Infiltratøren i 2013. Frode N. Børfjord har vært styremedlem, nestleder og leder for Stiftelsen for en Kritisk og Undersøkende Presse (SKUP).

 Referanser 

Kategori:Norske journalister
Kategori:Norske redaktører
Kategori:Norske sakprosaforfattere
Kategori:NRK-journalister
Kategori:Journalister i Dagbladet
Kategori:Journalister i VG
Kategori:Programskapere for NRK
Kategori:Personer fra Oslo
Kategori:Personer fra Hammerfest kommune